rejauldu/bengali-wikipedia huggingface dataset:
মুহাম্মদ লারাবি সিসে (; জন্ম: ২৫ আগস্ট ২০০৪; মুহাম্মদ সিসে নামে সুপরিচিত) হলেন একজন মালীয় পেশাদার ফুটবল খেলোয়াড়। তিনি বর্তমানে মার্কিন ক্লাব পেন স্টেট নিট্যানি লায়ন্স এবং মালি জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২৪ সালে, সিসে মালি অনূর্ধ্ব-২৩ দলের হয়ে মালির বয়সভিত্তিক পর্যায়ে অভিষেক করেছেন।  প্রারম্ভিক জীবন মুহাম্মদ লারাবি সিসে ২০০৪ সালের ২৫শে আগস্ট তারিখে মালিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সিসে মালি অনূর্ধ্ব-২৩ দলের হয়ে খেলার মাধ্যমে মালির প্রতিনিধিত্ব করেছেন। ২০২৪ সালের ১০ই জুন তারিখে তিনি উজবেকিস্তান অনূর্ধ্ব-২৩ দলের বিরুদ্ধে ম্যাচে মালি অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4318781 সিসে ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মালি অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মালীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:পেন স্টেট নিট্যানি লায়ন্সের খেলোয়াড় বিষয়শ্রেণী:মালির আন্তর্জাতিক যুব ফুটবলার বিষয়শ্রেণী:মালির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
ঈক্ষণ (সংস্কৃত: īkṣaṇa) একটি বিশেষ্য যার অর্থ দৃষ্টি, যত্ন এবং তত্ত্বাবধান কিন্তু এছাড়াও চোখ, দৃষ্টি, নজর, দেখা, অবলোকন, দৃষ্টিভঙ্গি, যত্ন নেওয়া, দেখাশোনা করা, সম্পর্কিত।  মহাভারতে, ব্রহ্মাকে এই ভ্রাম্যমাণ এবং স্থির মহাবিশ্বের আকারে, সমস্ত সত্তার ইক্ষণ (চোখ) রূপে বলা হয়েছে; বৃষভেক্ষণ বাক্যাংশে বীরিশভ বেদ এবং ইক্ষণ, চক্ষুকে বোঝায়। কালিদাস, তাঁর অভিজ্ঞানশকুন্তলমের অনুচ্ছেদ II.72-এ প্রদর্শিত মদিরেক্ষণে (मदिरेक्षणे) বাক্যাংশে, চোখের অর্থ বোঝাতে ঈক্ষণ শব্দটিও ব্যবহার করেছেন, যে বাক্যাংশটি শঙ্কর ব্যাখ্যা করেছেন – মদিরা ('মদ') যেমন চোখের উপর প্রয়োগ করা হয়েছে (ঈক্ষণ), - চোখ। 'সুন্দর' এর সমতুল্য, মদিরেক্ষণে অর্থ যার চোখ মদিরার নেশাময় বা আবিষ্ট চোখ।  ঈক্ষণ হল বেদান্তে ব্যবহৃত একটি কারিগরি শব্দ যা দেখায় যে কীভাবে সৃষ্টি হয়েছে পরব্রহ্মকে একজন বুদ্ধিমান এবং স্রষ্টার ব্যক্তিগত কাজ হিসেবে দেখার মাধ্যমে; এর অর্থ সৃষ্টির উদ্ঘাটন। পরব্রহ্ম মূলত চিত্ত যিনি ঈক্ষণ ('দেখা') দ্বারা শব্দ ব্রহ্মণ (লোগোস) হিসাবে নিজেকে মূর্ত করেন।  বাদরায়ণ বলেছেন:-   इक्षतिकर्मव्यपदेशत् सः | ( ব্রহ্ম সূত্র ) I.৩.১৩   "দেখার ক্রিয়াকলাপের বস্তু হিসাবে উল্লেখ থেকে, এটি অনুসরণ করে যে পরম আত্মাকে বোঝানো হয়েছে।"  আদি শঙ্কর, এই সূত্রের প্রেক্ষিতে তার ভাষ্যে বলেছেন যে ঈক্ষণের ('দেখা') বস্তু হল পরম আত্মা, ব্রহ্ম, এবং হিরণ্যগর্ভ নয়, নিকৃষ্ট ব্রহ্ম। তিনি বলেন, ইক্ষতি-কর্ম শব্দের অর্থ হল দেখার কার্য দ্বারা আবৃত বস্তু। সর্ব-ব্যাপ্ত সত্তা (পুরুষ) যাকে দেখা যায় তাকে "উচ্চের চেয়ে উচ্চতর" ধ্যান করতে দেখা যায়। পিপ্পলাদ সিবির পুত্র সত্যকামকে বলেন যে তিনি সাম স্তোত্রের দ্বারা ব্রহ্মলোকে উন্নীত হয়েছেন, তিনি এই জীবনঘাট ('ম্যাক্রোকসমিক সোউল') থেকে পরমসত্ত্বাকে দেখতে সক্ষম – एतस्माज्जीवघ्नत्परं पुरिष्यं पुरुषुमीक्षिति - প্রশ্নোপনিষদ্ ৫।  উক্তি – উহো নম বি-তর্কোক্তিঃ প্র-বিচরেক্ষানাত্মকঃ, বিতরক এবং তর্ক শব্দগুলো পরস্পর পরিবর্তনযোগ্যভাবে ব্যবহৃত হয়, তর্ক হয় কথন, মন ও প্রাণ সমাধির ঠিক আগে সংযত হওয়ার পরে, বিতর্ক উন্নত চিন্তা ও পর্যবেক্ষণ (ঈক্ষণ) নিয়ে গঠিত; বিচক্ষণতার (উহ) মাধ্যমেই একজন ব্যক্তি সবিকল্পের নিম্নতল ত্যাগ করে উন্নীত হন।  তপের বৈদিক ধারণা এবং ঈক্ষণের উপনিষদিক ধারণা এই প্রভাবে যে চেতনা এবং বল শেষ পর্যন্ত একই এবং প্রতিটি ইচ্ছা শক্তির একটি রূপ রয়েছে, শ্রী অরবিন্দকে এই সিদ্ধান্তে পৌঁছাতে সাহায্য করেছিল যে সত্যটি সেই ধারণার একটি আংশিক প্রতিফলন যা সৃষ্টি করেছে। এটি এবং এটি সেই ধারণা যা নিজেকে বস্তুতে প্রকাশ করে এবং নিজের দেহে নিয়ে যায় এবং 'শক্তি হিসাবে ধারণার তত্ত্ব' গঠন করে।  একচিত্তেক্ষণ-সম্যুক্ত-প্রজ্ঞার মাধ্যমে গৌতম বুদ্ধের দ্বারা সর্বোচ্চ নিখুঁত জ্ঞান (অভিসম্বোধ) উপলব্ধ হয়েছিল, যা বোধিসত্ত্বকে বুদ্ধে রূপান্তরিত করেছিল; একচিত্তেক্ষণ বলতে ‘এক-চিন্তা-দর্শন’-এর সাথে একত্রে অনুশীলন করা প্রজ্ঞাকে বোঝায় যখন ‘জ্ঞানী’ এবং 'জ্ঞাত'-এর মধ্যে কোনো প্রভেদ থাকে না, সকলকে এক চিন্তায় দেখা হয় এবং জ্ঞানই অর্জনের ফলাফল হয়।   তথ্যসূত্র   বিষয়শ্রেণী:যোগশাস্ত্রের ধারণা বিষয়শ্রেণী:বেদান্ত বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:হিন্দু দার্শনিক ধারণা
মুস্তাহাব () একটি ইসলামী শব্দ যা প্রস্তাবিত, অনুকূল বা পুণ্যমূলক কর্মের উল্লেখ করে।  মুস্তাহাব কর্ম হল তাদের যারা ইসলামী আইনে (আহকাম) মুবাহ (নিরপেক্ষ; উৎসাহিত বা নিরুৎসাহিত নয়) এবং মুজিবের (বাধ্যতামূলক) মধ্যে পড়ে। একটি সংজ্ঞা হল "সুপারিশকৃত কর্তব্য, কিন্তু অপরিহার্য নয়; যার পরিপূর্ণতা পুরস্কৃত হয়, যদিও তারা শাস্তি ছাড়াই উপেক্ষিত হতে পারে"। Reuben Levy, The Social Structure of Islam, p. 202 মুস্তাহাবের সমার্থক শব্দগুলির মধ্যে রয়েছে মাসনুন এবং মান্দুব। মুস্তাহাবের বিপরীত হল মাকরুহ (নিরুৎসাহিত)।  ইসলামী আইনে মুস্তাহাবের ধারণা এবং পশ্চিমা দার্শনিক ঐতিহ্যে অধিকৃত কর্মের ধারণার মধ্যে সমান্তরাল টানা হয়েছে।    উদাহরণ  হাজার হাজার মুস্তাহাব কাজ রয়েছে, সহ:   আস-সালামু আলাইকুম ("তোমার উপর শান্তি বর্ষিত হোক" এটি মুস্তাহাব বা উত্তম কাজ ) (যদিও সালামের জবাব দেওয়াওয়ালাইকুমুস সালাম অর্থ "তোমার উপরেও  শান্তি বর্ষিত হোক"  ওয়াজিব বা, বাধ্যতামূলক)  সাদাকাহ (যাকাতের বাইরে দান)  ওমরাহ (শাফেয়ী মাযহাব ব্যতীত, যেখানে এটি ফরদ)   আরও দেখুন    ইহতিয়াত মুস্তাহাব  মাকরূহ  প্রয়োজনাধিক, পশ্চিম দর্শন ও ধর্ম একটি অনুরূপ ধারণা   তথ্যসূত্র   বিষয়শ্রেণী:ইসলামি আইনের পরিভাষা বিষয়শ্রেণী:ইসলামি নীতিশাস্ত্র বিষয়শ্রেণী:ইসলামি পরিভাষা বিষয়শ্রেণী:ইসলামি আইন বিষয়শ্রেণী:শরিয়াহ-তে আরবি শব্দ ও বাক্যাংশ
থাম্ব|227x227পিক্সেল|ব্রিটিশ সমাজবিজ্ঞানী জন লক, যিনি যুক্তি দিয়েছিলেন যে শাসিতদের সম্মতি রাজনৈতিক বৈধতা প্রদান করে রাষ্ট্রবিজ্ঞানে বৈধতা বলতে কোনও শাসনব্যবস্থায় শাসিতের কাছে শাসকের গ্রহণযোগ্যতা বা যথাযোগ্যতাকে বোঝায়। এটি এমন একটি ধারণা যা পাশবিক শক্তিকে ক্ষমতায় রূপান্তরিত করে। কোনও শাসক, আইন বা শাসনব্যবস্থার কর্তৃত্বের অধিকার ও গ্রহণযোগ্যতা অন্তত আনুষ্ঠানিকভাবে কারও নির্মম, পাশবিক শক্তির উপর ভিত্তি করে তৈরি করা, অথবা জনগণকে জোর করে একটি নির্দিষ্ট গোষ্ঠীর সাথে একাত্মতাবোধে বাধ্য করা অসম্ভব। যেখানে কর্তৃত্ব একটি প্রতিষ্ঠিত সরকারের একটি নির্দিষ্ট অবস্থানকে বোঝায়, বৈধতা শব্দটি সরকার ব্যবস্থাকে বোঝায় - যেখানে সরকার বলতে "প্রভাব বলয়" বোঝায়। বৈধ হিসাবে বিবেচিত একটি কর্তৃপক্ষের প্রায়শই ক্ষমতা প্রয়োগের অধিকার ও যুক্তিযুক্ত কারণ থাকে। রাজনৈতিক বৈধতাকে শাসনের জন্য একটি মৌলিক শর্ত হিসাবে বিবেচনা করা হয়। এটির অবর্তমানে একটি সরকারের আইনসভা অচলাবস্থার সম্মুখীন হবে ও সরকারের পতন হবে। যেসব রাষ্ট্রব্যবস্থায় এমনটি ঘটে না, সেখানে অজনপ্রিয় শাসনব্যবস্থা টিকে থাকে, কারণ একটি ছোট, প্রভাবশালী অভিজাত শ্রেণী সেগুলিকে বৈধ বলে স্বীকৃতি দেয়। চীনা রাজনৈতিক দর্শনে চৌ রাজবংশের ঐতিহাসিক সময়কাল (১০৪৬-২৫৬ খ্রিস্টপূর্বাব্দ) থেকে একজন শাসক ও সরকারের রাজনৈতিক বৈধতা দৈব আজ্ঞাক্রমে উদ্ভূত হত, এবং অন্যায্য শাসকরা যারা উক্ত আজ্ঞা হারাত, তারা জনগণকে শাসন করার অধিকার হারিয়ে ফেলত।  নৈতিক দর্শনে বৈধতা শব্দটিকে প্রায়শই ইতিবাচকভাবে ব্যাখ্যা করা হয়। এক্ষেত্রে একটি শাসিত জনসমষ্টি তাদের শাসকদের প্রতিষ্ঠান, পদ এবং কর্মকাণ্ডের উপর প্রদত্ত আদর্শিক মর্যাদা হিসাবে বৈধতা প্রদান করে। তাদের সরকারের কর্মকাণ্ড হল আইনসিদ্ধভাবে গঠিত সরকারের ক্ষমতার যথাযথ ব্যবহার, এই বিশ্বাসের উপর ভিত্তি করে উক্ত বৈধতা দান করা হয়।  আলোকিত যুগের ব্রিটিশ সমাজবিজ্ঞানী জন লক (১৬৩২-১৭০৪) বলেছিলেন যে রাজনৈতিক বৈধতা শাসিতদের প্রত্যক্ষ এবং অপ্রত্যক্ষ জনপ্রিয় সম্মতি থেকে উদ্ভূত হয়: "[দ্বিতীয়] গ্রন্থের যুক্তি হল যে সরকার শাসিতদের সম্মতিতে পরিচালিত না হলে বৈধ নয়।" জার্মান রাজনৈতিক দার্শনিক ডল্ফ ষ্টের্নবের্গার বলেন যে "বৈধতা হল প্রযুক্ত সরকারি ক্ষমতার ভিত্তি, যেখানে সরকার পক্ষ সচেতন যে তার শাসন করার অধিকার রয়েছে এবং একই সাথে শাসিতরা সেই অধিকারের কিছু স্বীকৃতি দেয়"। মার্কিন রাজনৈতিক সমাজবিজ্ঞানী সিমোর মার্টিন লিপসেট বলেছেন যে "বিদ্যমান রাজনৈতিক প্রতিষ্ঠানগুলি সমাজের জন্য যে সবচেয়ে উপযুক্ত,  সেই বিশ্বাসটি একটি রাষ্ট্রব্যবস্থার সৃষ্টি করা ও বজায় রাখার সামর্থ্যের" সাথে বৈধতা জড়িত। মার্কিন রাষ্ট্রবিজ্ঞানী রবার্ট এ. ডাল বৈধতাকে একটি জলাধার হিসেবে ব্যাখ্যা করেছেন: যতক্ষণ জল একটি নির্দিষ্ট স্তরে থাকে, ততক্ষণ রাজনৈতিক স্থিতিশীলতা বজায় থাকে, যদি তা প্রয়োজনীয় স্তরের নিচে নেমে যায়, তাহলে রাজনৈতিক বৈধতা বিপন্ন হয়।   আরও দেখুন    আরও পড়ুন   Schoon, Eric W. (2022). "Operationalizing Legitimacy." American Sociological Review.  Weigand, Florian (2015). "Investigating the Role of Legitimacy in the Political Order of Conflict-torn Spaces." Security in Transition.    Weigand, Florian (2022). Waiting for Dignity: Legitimacy and Authority in Afghanistan. Columbia University Press. ISBN 978-0-231-55364-3.   তথ্যসূত্র   বিষয়শ্রেণী:সার্বভৌমত্ব বিষয়শ্রেণী:সামাজিক ধারণা বিষয়শ্রেণী:রাজনৈতিক সংস্কৃতি বিষয়শ্রেণী:রাজনৈতিক ধারণা বিষয়শ্রেণী:কর্তৃপক্ষ
গৌরীহর রাজ্য  ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী গৌরীহর গ্রামটি বর্তমানে মধ্যপ্রদেশ রাজ্যে ছত্তরপুর জেলায় অবস্থিত।  ইতিহাস ১৮০৭ খ্রিস্টাব্দে অজয়গড় রাজ্য ভেঙে তৈরী হয় নতুন গৌরীহর রাজ্য৷ রাজ্যটি ১৮৪ বর্গ কিলোমিটার জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এটির জনসংখ্যা ছিলো ৭,৭৬০ জন৷ ১৮০৭ খ্রিস্টাব্দে রাজারাম এই রাজ্যের প্রথম শাসক ছিলেন৷ রাজা প্রতাপ সিং জুদেব ১৯৫০ খ্রিস্টাব্দের পয়লা জানুয়ারি তারিখে ভারতীয় অধিরাজ্যে যুক্ত হওয়ার সম্মতিপত্রে স্বাক্ষর করেন৷ মহারাজা চন্দ্রভানু সিং জুদেব ছিলেন গৌরীহর রাজ্যের শেষ রাজা৷  শাসকবর্গ  গৌরীহর দেশীয় রাজ্যের শাসকগণ প্রাথমিকভাবে 'সর্দার সওয়াই' এবং ১৮৫৯ খ্রিস্টাব্দে থেকে 'রাও' উপাধিতে ভূষিত হতেন৷Princely States of India  A-J ১৮০৭ – ১৮৪৬                রাজা রাম ১৮৪৬ – ১৮৭৭                রাজধর রুদ্র প্রতাপ ১৮৮০ – ১৪ নভেম্বর ১৮৮৭    গজধর প্রসাদ ১৮৮৮ – ১৯০৪                শামলী প্রসাদ ১৯০৪ – ১৯৩২            প্রতিপাল পৃথ্বীপাল সিং ১৯৩২ – ১৯৪৪             অবধেন্দ্র প্রতাপ সিং ১৯৪৪ – ১৯৫৯               প্রতাপ সিং জুদেব ১৯৫৯ – ১৯৭২              চন্দ্রভানু সিং জুদেব  তথ্যসূত্র  বিষয়শ্রেণী:মধ্যপ্রদেশের ইতিহাস বিষয়শ্রেণী:মধ্যপ্রদেশের দেশীয় রাজ্য বিষয়শ্রেণী:ছতরপুর জেলা বিষয়শ্রেণী:১৯৫০-এ ভারতে বিলুপ্ত
সুবিমান ঘোষ (১৯০৬ – ২১ অক্টোবর ১৯৬৯) ছিলেন একজন ভারতীয় রাজনীতিবিদ, যিনি অল ইন্ডিয়া ফরওয়ার্ড ব্লকের অন্তর্গত।   ব্যক্তিগত জীবন  ঘোষ নগেন্দ্র নাথ ঘোষের পুত্র এবং প্রতিভা রানী ঘোষের সাথে বিবাহ বন্ধনে আবদ্ধ হন। তিনি ব্যাচেলর অফ আর্টস এবং ব্যাচেলর অফ ল ডিগ্রী অর্জন করেন। তার পাঁচ সন্তান ছিল (তিন ছেলে ও দুই মেয়ে)। ঘোষ পশ্চিমবঙ্গের বর্ধমান জেলার খন্দ্রঘোষের তেলো গ্রামে থাকতেন।   সংসদ সদস্য  ঘোষ বর্ধমান জেলায় তার দলের জনপ্রিয় স্থানীয় নেতা হিসেবে আবির্ভূত হন। তিনি বর্ধমানের বারের একজন নেতৃস্থানীয় সদস্যও ছিলেন।  তিনি ফরওয়ার্ড ব্লক (মার্ক্সবাদী) টিকিটে ১৯৫২ সালের ভারতীয় সাধারণ নির্বাচনে বর্ধমানের একটি আসন থেকে প্রতিদ্বন্দ্বিতা করেছিলেন। তিনি ৯০,২৪২ ভোট পেয়েছেন।Election Commission of India. STATISTICAL REPORT ON GENERAL ELECTIONS, 1951 TO THE SECOND LOK SABHA  ঘোষ ফরওয়ার্ড ব্লক (মার্ক্সবাদী) টিকিটে পশ্চিমবঙ্গ বিধানসভার গোঘাট আসন থেকে ১৯৫২ সালের উপনির্বাচনে প্রতিদ্বন্দ্বিতা করেছিলেন। তিনি ৩৫৫ ভোট (ভোটের ২%) নিয়ে তৃতীয় স্থানে রয়েছেন।  তিনি ফরওয়ার্ড ব্লক (মার্কসবাদী) টিকিটে প্রতিদ্বন্দ্বিতা করে ১৯৫৭ সালের ভারতীয় সাধারণ নির্বাচনে বর্ধমান আসন থেকে লোকসভায় (ভারতের সংসদের নিম্নকক্ষ) নির্বাচিত হন।Election Commission of India. STATISTICAL REPORT ON GENERAL ELECTIONS, 1957 TO THE SECOND LOK SABHA ২,০৫০ ভোটের ব্যবধানে ভারতীয় ন্যাশনাল কংগ্রেস প্রার্থীকে পরাজিত করে ঘোষ অল্পের জন্য আসনটি জিতেছেন।  ঘোষ ১৯৬২ সালের ভারতীয় সাধারণ নির্বাচনে বর্ধমান আসন থেকে পরাজিত হন, আবার সরাসরি প্রতিদ্বন্দ্বিতায় ভারতীয় জাতীয় কংগ্রেস প্রার্থীর মুখোমুখি হন।Election Commission of India. STATISTICAL REPORT ON GENERAL ELECTIONS, 1962 TO THE THIRD LOK SABHA ঘোষ পেয়েছেন ১২৩,০১৫ ভোট (৪৪.১৭%)। ফলাফল আদালতে চ্যালেঞ্জ করা হয়।  তিনি ১৯৬৭ সালের ভারতীয় সাধারণ নির্বাচনে বর্ধমান আসনটি পুনরুদ্ধারের চেষ্টা করেছিলেন। সংযুক্ত বামফ্রন্ট -সমর্থিত প্রার্থী এবং ভারতীয় জাতীয় কংগ্রেস প্রার্থীর পরে ঘোষ তৃতীয় স্থানে রয়েছেন। ঘোষ পেয়েছেন ২৮,৯৫০ ভোট (১০.৩৮%)।Election Commission of India. STATISTICAL REPORT ON GENERAL ELECTIONS, 1967 TO THE FOURTH LOK SABHA  জীবনের শেষ দিকে ঘোষ প্রজা সমাজতান্ত্রিক দলে যোগ দেন। ঘোষ ১৯৬৯ সালের ২১ অক্টোবর বর্ধমানে মারা যান।   তথ্যসূত্র   বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:নিখিল ভারত ফরওয়ার্ড ব্লকের রাজনীতিবিদ বিষয়শ্রেণী:দ্বিতীয় লোকসভার সদস্য বিষয়শ্রেণী:১৯৬৯-এ মৃত্যু বিষয়শ্রেণী:১৯০৬-এ জন্ম
২০১৮ শীতকালীন অলিম্পিক, যা ২৩তম শীতকালীন অলিম্পিক গেমস এবং সাধারণভাবে পিয়ংচ্যাঙ ২০১৮ নামে পরিচিত, একটি আন্তর্জাতিক বহু ক্রীড়া প্রতিযোগিতা। ৮ ফেব্রুয়ারি উদ্ভোধনী অনুষ্ঠানের মাধ্যমে শুরু হয়ে প্রতিযোগিতাটি ৯ - ২৫ ফেব্রুয়ারি ২০১৮ সালে দক্ষিণ কোরিয়ার পিয়ংচ্যাঙয়ে অনুষ্ঠিত হয়। এটি এশিয়া মূল ভূখণ্ডে অনুষ্ঠিত প্রথম শীতকালীন অলিম্পিক।  জুলাই ২০১১ সালে দক্ষিণ আফ্রিকার ডারবানে অনুষ্ঠিত আন্তর্জাতিক অলিম্পিক কমিটি আইওসির ১২৩ তম সেশনের পর স্বাগতিক শহরের নাম ঘোষণা করা হয়। স্বাগতিকের জন্য আবেদনকৃত অন্য প্রার্থী শহর ছিল অ্যানিসে, ফ্রান্স এবং মিউনিখ, জার্মানি। পিয়ংচ্যাঙ পূর্বের দরপত্রে ভ্যাঙ্কুবার, কানাডা ও সোচি, রাশিয়া নিকট হেরে তৃতীয় দরপত্রে বিজয়ী হয়।  পিয়ংচ্যাঙ ২০১৮ দক্ষিণ কোরিয়ায় অনুষ্ঠিত প্রথম শীতকালীন অলিম্পিক এবং দ্বিতীয় অলিম্পিক গেমস। এর পূর্বে ১৯৮৮ গ্রীষ্মকালীন অলিম্পিক সিউলে অনুষ্ঠিত হয়েছিল। সাপ্পোরো, জাপান ১৯৭২ ও নাগানো, জাপান ১৯৯৮ এর পরে পিয়ংচ্যাঙ তৃতীয় এশীয় শহর যে শীতকালীন অলিম্পিকের স্বাগতিক হওয়ার সৌভাগ্য অর্জন করে। এটি ১৯৯২ সালের পরে স্কী রিসোর্ট শহরে অনুষ্ঠিত প্রথম শীতকালীন অলিম্পিক।  নিলাম   প্রস্তুতি   মাঠ  বিপণন   ক্রীড়া   অংশগ্রহণকারী এনওসি   অংশগ্রহণকারী জাতীয় অলিম্পিক কমিটিসমূহ          (host)           তথ্যসূত্র   বহিঃসংযোগ   বিষয়শ্রেণী:২০১৮ শীতকালীন অলিম্পিক বিষয়শ্রেণী:২০১৮-এ বহু-ক্রীড়া প্রতিযোগিতা বিষয়শ্রেণী:শীতকালীন অলিম্পিক গেমস বিষয়শ্রেণী:২০১৮-এ দক্ষিণ কোরিয়া বিষয়শ্রেণী:স্বাগতিক দক্ষিণ কোরিয়ায় আন্তর্জাতিক ক্রীড়া প্রতিযোগিতা বিষয়শ্রেণী:বছর অনুযায়ী শীতকালীন অলিম্পিক
সুনেহরি মসজিদ (     সোনার মসজিদ) হল ভারতের পুরাতন দিল্লির চাঁদনী চক এলাকায় অবস্থিত ১৮ শতকের একটি মসজিদ। সম্রাট মুহাম্মদ শাহের রাজত্বকালে মুঘল সম্রাট রোশান-উদ-দৌলা এটি নির্মাণ করেছিলেন। এটি চাঁদনী চকের গুরুদ্বারা সিস গঞ্জ সাহেবের কাছে অবস্থিত, যা একসময় লাল কেল্লার দিকে যাওয়ার জন্য একটি রাজকীয় বুলেভার্ড ছিল।[ তথ্যসূত্র প্রয়োজন ]  মুসল্লিদের থাকার জন্য সম্প্রসারণ নির্মাণের ফলে মসজিদের আসল চেহারা পরিবর্তন করা হয়েছে। মসজিদটিও দখলদারিত্বের হুমকির মুখে রয়েছে।[ তথ্যসূত্র প্রয়োজন ]   ইতিহাস  সুনেহরি মসজিদ ১৭২১-১৭২২ সময়কালে মুঘল সম্রাট মুহাম্মদ শাহের দরবারে ক্ষমতায় আরোহণ শুরু করা একজন মুঘল আমির রোশান-উদ-দৌলা কর্তৃক নির্মিত হয়। মসজিদটি রোশান-উদ-দৌলার আধ্যাত্মিক গুরু শাহ ভিককে উৎসর্গ করা হয়।  ১৭৩৯ সালে পারস্যের নাদির শাহ দিল্লি আক্রমণ করেন। সুনেহরি মসজিদে দাঁড়িয়ে তিনি দিল্লি লুণ্ঠনের নির্দেশ দেন, যার ফলে শহরে প্রচুর প্রাণহানি ও ক্ষয়ক্ষতি হয়।  ১৮৯৭ সালে ইসলামী পণ্ডিত আমিন আল-দীন সুনেহরি মসজিদে মাদ্রাসা আমিনিয়া প্রতিষ্ঠা করেন। পরে ১৯১৭ সালে এটি কাশ্মীরি গেটে স্থানান্তরিত হয়।   স্থাপত্য  রাস্তার স্তর থেকে উঁচুতে একটি প্লিন্থে এই মসজিদ অবস্থিত। সুনেহরি মসজিদে পৌঁছানোর জন্য সিঁড়ি দিয়ে উড়ে যাওয়া যায়। মসজিদটির শীর্ষে তিনটি কন্দযুক্ত সোনালী রঙের গম্বুজ রয়েছে এবং এতে সরু মিনার রয়েছে। মসজিদের সম্মুখভাগে তিনটি খিলানযুক্ত প্রবেশপথ রয়েছে। মসজিদের অভ্যন্তরভাগ তিনটি 'বে'তে বিভক্ত। মসজিদের ভেতরের এবং বাইরের উভয় স্থানেই আরবস্কু এবং ফুলের নকশার আকারে স্টুকো অলংকরণের কাজ দেখা যায়।   গ্যালারি    আরও দেখুন    ভারতে ইসলাম  ভারতের মসজিদের তালিকা   তথ্যসূত্র    বহিঃসংযোগ   বিষয়শ্রেণী:মুঘল মসজিদ বিষয়শ্রেণী:দিল্লির মসজিদ বিষয়শ্রেণী:১৭২০-এর দশকে সম্পন্ন মসজিদ বিষয়শ্রেণী:১৭২২-এ ভারতে প্রতিষ্ঠিত বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উর্দু ভাষার লেখা থাকা নিবন্ধ
ব্যবহার   To link to articles in the Wikisource 9th edition of the Encyclopaedia Britannica.  {{EB9 poster}}  or  {{EB9 poster|Article Name}}  or  {{EB9 poster|Article Name|Display Name}}  example  {{EB9 poster|Fillmore, Millard}}  This result is displayed in the top box to the right.  If the last-name-first format looks too ugly, use:  {{EB9 poster|Fillmore, Millard|Millard Fillmore}}  This result is displayed in the bottom box to the right.  If no article name is specifi  আরও দেখুন
কিয়ানু কোল বাকাস (, ; জন্ম: ৭ জুন ১৯৯৮; কিয়ানু বাকাস নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে স্কটিশ ক্লাব সেন্ট মিরেন এবং অস্ট্রেলিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১৬ সালে, বাকাস অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন। প্রায় ছয় বছর যাবত অস্ট্রেলিয়ার বয়সভিত্তিক দলের হয়ে খেলার পর, তিনি ২০২২ সালে অস্ট্রেলিয়ার হয়ে আন্তর্জাতিক পর্যায়ে অভিষেক করেছেন; অস্ট্রেলিয়ার জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন কিয়ানু কোল বাকাস ১৯৯৮ সালের ৭ই জুন তারিখে দক্ষিণ আফ্রিকার ডারবানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বাকাস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৮ই নভেম্বর তারিখে ঘোষিত অস্ট্রেলিয়ার ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল অস্ট্রেলিয়া  ২০২২  ২  ০ সর্বমোট  ২  ০  তথ্যসূত্র  বহিঃসংযোগ           বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:সিডনির ফুটবলার বিষয়শ্রেণী:অস্ট্রেলিয়া অনূর্ধ্ব-২০ আন্তর্জাতিক ফুটবলার বিষয়শ্রেণী:অস্ট্রেলিয়ায় দক্ষিণ আফ্রিকান অভিবাসনকারী বিষয়শ্রেণী:এ-লিগের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:অস্ট্রেলিয়ার অলিম্পিক ফুটবলার বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ম্যান্সফিল্ড টাউন ফুটবল ক্লাবের খেলোয়াড় বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
রোশনি খত্রি ( ; জন্ম ১৯ ফেব্রুয়ারি, ১৯৯৬ ) নেপালি মডেল ও সৌন্দর্য প্রিযোগিতার শিরোপাধারী। তিনি মিস নেপাল ২০১৬ সৌন্দর্য প্রতিযোগিতায় প্রথম রানার আপ হয়েছিলেন এবং মিস আর্থ ২০১৬ প্রতিযোগিতায় নেপালের প্রতিনিধিত্ব করেছিলেন।   ব্যক্তিগত জীবন  রোশনি খত্রি ১৯৯৬ সালের ১৯ ফেব্রুয়ারি নেপালের ললিতপুরে জন্মগ্রহণ করেছিলেন। তিনি সিএসআইটির শিক্ষার্থী। তিনি ভক্তপুরের সৈনিক আয়াসিয় মহাবিদ্যালয় থেকে বিজ্ঞান বিষয়ে পড়াশোনা করেছিলেন। একই কলেজ থেকে আর্য সিগদেল, সন্ধ্যা কে.সি., স্বস্তিমা খড়কা এবং লেখ মনি ত্রিতালরা অধ্যয়ন করেছিলেন। তিনি মাইতিঘর সেন্ট জেভিয়ার্স কলেজ থেকে স্নাতক শেষ করেছেন। শিক্ষাজীবনে গায়িকা হিসেবে তিনি কলেজ আইডলেও অংশ অংশ নিয়েছিলেন।   মিস নেপাল ২০১৬  ২০১৬  সালে রোশনি খত্রি মিস নেপাল ২০১৬ প্রতিযোগিতায় ০৭ নম্বর প্রতিযোগী হিসাবে অংশ নিয়েছিলেন এবং মিস নেপাল আর্থ ২০১৬-এর শিরোপা অর্জন করেছিলেন।  মিস নেপাল আর্থ শিরোপা জয়ের পাশাপাশি তিনি মিস কনফিডেন্ট এবং মিস পার্সোনালিটি উপ-শিরোপা পেয়েছিলেন।http://www.myrepublica.com/lifestyle/story/38872/who-will-be-miss-nepal-2016.html   তথ্যসূত্র    বহিঃসংযোগ   নিজস্ব ওয়েবসাইট  বিষয়শ্রেণী:নেপালি সুন্দরী প্রতিযোগিতা বিজয়ী বিষয়শ্রেণী:নেপালি অভিনেত্রী বিষয়শ্রেণী:নেপালি নারী মডেল বিষয়শ্রেণী:মিস নেপাল বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:ললিতপুর জেলার ব্যক্তি বিষয়শ্রেণী:মিস আর্থ ২০১৬ প্রতিযোগী
ধাইন বা সিলোন বা জিলাং বা শিলং মাছ  (বৈজ্ঞানিক নাম:Silonia silondia) () হচ্ছে শিলবিয়েডে (Schilbeidae) পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৫  বর্ণনা এই প্রজাতির মাছের দেহ লম্বা ও চাপা। এদের চোখে চর্বিযুক্ত সরু একটা পাতা আছে, তুণ্ড গোলাকার। এদের ফুলকারণ্ধ্র প্রশস্ত এবং ফুলকা পর্দা যোজক থেকে আলাদা থাকে। অক্সিপিটাল প্রসেস প্রশস্ত এবং ত্রিকোণাকার।  বিস্তৃতি এই মাছ ভারত, পাকিস্তান, বাংলাদেশ, নেপাল ও সম্ভবত মায়ানমারে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:মিয়ানমারের মাছ বিষয়শ্রেণী:নেপালের মাছ বিষয়শ্রেণী:স্বাদু পানির মাছ বিষয়শ্রেণী:এশিয়ার মাছ বিষয়শ্রেণী:১৮২২-এ বর্ণিত মাছ
thumb|right|ভদ্রগিরি অচ্যুত দাস কন্নড় ভাষায় হরিকথা প্রদর্শন করছেন। হরিকথা (কন্নড় ভাষা: ಹರಿಕಥೆ : হরিকথে; তেলুগু ভাষা: హరికథ : হরিকথা; মারাঠি ভাষা: हरीपाठ : হরীপাঠ), হল আক্ষরিক অর্থে "প্রভু হরির গল্প"। তেলুগু এবং তামিল ভাষায় একে হরিকথা কালক্ষেপমও (হরির কথা [গল্প] শোনার জন্য সময় ব্যয়) বলা হয়। এটি হিন্দু ঐতিহ্যবাহী আলাপের একটি রূপ যেখানে গল্পকার একটি চিরায়ত প্রসঙ্গ বিশ্লেষণ করেন। এটি সাধারণত কোনও সাধুর জীবন বা কোনও ভারতীয় মহাকাব্যের গল্প। গান, সংগীত এবং আখ্যানের মাধ্যমে গল্পটি যিনি বলেন তাঁকে হরিদাস বলা হয়।  হরিকথা হল গল্পকথন, কবিতা, সংগীত, নাটক, নৃত্য এবং দর্শনের একটি সমন্বিত শিল্প রূপ, যেটি অন্ধ্রপ্রদেশ, তেলেঙ্গানা, মহারাষ্ট্র এবং কর্ণাটকে ব্যাপকভাবে প্রচলিত। যে কোনও হিন্দু ধর্মীয় প্রসঙ্গ হরিকথার বিষয়বস্তু হতে পারে। এক সময় হরিকথা ছিল বিনোদনের একটি জনপ্রিয় মাধ্যম, যা জনসাধারণের কাছে সাংস্কৃতিক, শিক্ষামূলক এবং ধর্মীয় মূল্যবোধ প্রেরণে সহায়তা করেছিল। হরি কথার মূল লক্ষ্য মানুষের মনে সত্যভাব ও ধার্মিকতা রক্ষা করা এবং তাদের মধ্যে ভক্তির বীজ বপন করা। এর আর একটি লক্ষ্য হল গল্পগুলির মাধ্যমে তাদের আত্ম জ্ঞান (আত্মা) সম্পর্কে শিক্ষিত করা এবং তাদের মুক্তির পথ দেখানো।  হিন্দু পুরাণে  হিন্দু পৌরাণিক কাহিনী তে, প্রথম হরিকথা গায়ক ছিলেন ঋষি নারদ যিনি বিষ্ণুর জন্য গেয়েছিলেন। অন্যান্য বিশিষ্ট গায়কেরা ছিলেন রামের দুই যমজ পুত্র, লব এবং কুশ, যাঁরা অযোধ্যায় রামের দরবারে রামায়ণ গেয়েছিলেন।Singh, p. 2118  ইতিহাস এটি একটি প্রাচীন রূপ যেটি প্রায় দ্বাদশ শতাব্দীতে ভক্তি আন্দোলনের সময় বর্তমান রূপে এসেছিল। অনেক বিখ্যাত হরিদাস হলেন পুরন্দরদাস, কনকদাস।  হরিকথার তেলুগু রূপের উদ্ভব উনিশ শতকে উপকূলীয় অন্ধ্র থেকে হয়েছিল।বুরাকথার পাশাপাশি এখন অন্ধ্রে হরিকথা কালক্ষেপম সবচেয়ে বেশি প্রচলিত। সংকান্তি উৎসবের আগে ধনুরমাসম চলাকালীন গ্রামে ঘুরে ঘুরে হরিদাসুদের ভক্তিমূলক গান গাওয়া প্রাচীন একটি ঐতিহ্য।  আরো দেখুন   বুরাকথা  কর্ণাটকী সঙ্গীত  কথা (গল্প বলার পদ্ধতি)  কীর্তন  ওগ্গু কথা  প্রবচন  টীকা  তথ্যসূত্র       Harikatha: its origins and development, by Kalaimamani B. M. Sundaram. Publisher	Vidwan R.K. Srikantan Trust, 2001.    Harikatha : Samarth Ramdas' Contribution to the Art of Spiritual Story-Telling by Meera Grimes. Indica Books, 2008. .  বহিঃসংযোগ Article on Harikatha  Art of rendering Harikatha  at The Hindu  বিষয়শ্রেণী:হিন্দু সঙ্গীত বিষয়শ্রেণী:মহারাষ্ট্রের সংস্কৃতি বিষয়শ্রেণী:কর্ণাটকের সংস্কৃতি বিষয়শ্রেণী:অন্ধ্রপ্রদেশের সংস্কৃতি বিষয়শ্রেণী:ভারতে পরিবেশন শিল্পকলা বিষয়শ্রেণী:গল্পকথন বিষয়শ্রেণী:হিন্দু প্রথা বিষয়শ্রেণী:সঙ্গীতের ভারতীয় ধরন
আবু আবদ আল্লাহ মুহাম্মদ ইবন ইমরান ইবন মুসা ইবন সাঈদ ইবন আবদ আল্লাহ আল মারজুবানি (৯১০-৯৯৪), একজন একজন বিখ্যাত আরব সাহিত্যিক ছিলেন, একইসাথে ছিলেন নামকরা ইতিহাস ও হাদিস বিশারদ। তার পরিবার মূলত খুরশান থেকে বাগদাদে এলেও তার পুরো জীবন তিনি নিজের শহর বাগদাদে কাটিয়ে দেন।   জীবন  আল-মাজুবানি আবাসিদ খেলাফতের রাজ পরিবারের সাথে সংযুক্ত একটি সম্ভ্রান্ত পরিবারে জন্মগ্রহণ করেন। আবু মনসুর মাউহুব আল-জাওয়ালিকি তার কিতাব আল-মু'আররাব-এ ব্যখ্যা করেন যে আল-মারজুবানি তার পারস্য উপাধি মারযবান ধারণ করেন, যার মানে হলো 'সীমান্তের রক্ষক'। বুয়িদ  আমির আডুব আল-দাওলা আরবি সাহিত্য নিয়ে আলোচনার জন্য তাইগ্রিস নদীর পূর্ব কুলে তার বাড়িতে প্রায় যেতেন বলে শোনা যায়।   আল মারজুবানির উল্লেখযোগ্য শিক্ষকসমূহ   আবু আল-কাসিম আল-বাঘায়ি  আবু-বকর ইবন আবি দাউদ আল-সিজিস্তানি (৮৪৪-৯২৯)  আবু বকর বিন ইয়াহিয়া আল-শুলি   তথ্যসূত্র   বিষয়শ্রেণী:৯০৯-এ জন্ম বিষয়শ্রেণী:ইরাকি লেখক বিষয়শ্রেণী:ইসলামি লেখক বিষয়শ্রেণী:৯০০-এর দশকে জন্ম বিষয়শ্রেণী:৯৯৪-এ মৃত্যু বিষয়শ্রেণী:ইসলামি সংস্কৃতি বিষয়শ্রেণী:ইসলামি কবিতা বিষয়শ্রেণী:বাগদাদের লেখক বিষয়শ্রেণী:১০ম শতাব্দীর আব্বাসীয় খিলাফতের ইতিহাসবিদ